Alt for Norge (2022)

Alt for Norge er en norsk dokumentarfilm fra 2022. Filmen er regissert av Daniel Høglund og Jo Vemund Svendsen, som også har skrevet manuset sammen med Ole-Petter Westereng.

Handling 
Filmen handler om fotballtreneren Egil «Drillo» Olsen og det norske fotballandslaget for herrer på 1990-tallet. Filmen viser historien om hvordan Drillo under tvil ble ansatt som ny trener i 1990, og hvordan hans analytiske evner og kyniske spillestil ga flere positive utslag utover tiåret, med VM-kampen mot Brasil i 1998 som det absolutt største høydepunktet.

Filmen er bygd opp av arkivmateriale og lydlagt med nye intervjuer med mange av de sentrale aktørene. Gjennom private opptak tar filmen publikum med i spillerbussen, i garderoben og på andre arenaer.

Mottakelse 
Dokumentarfilmen fikk gode anmeldelser og mottok terningkast 5 fra blant annet FilmMagasinet, VG, Dagbladet, Dagsavisen og NRK P3s Filmpolitiet. VGs anmelder kalte filmen «årets norske feelgood-film».

Filmen vant to klasser under Gullruten 2023: beste originalmusikk ved  og beste klipp dokumentar ved ,  og . Den var også nominert i klassene beste TV-dokumentar, beste regi enkamera - dokumentar (Jo Vemund Svendsen og Daniel Høglund) og årets innovasjon ( og ).

Referanser

Eksterne lenker 
 

Norske biografiske dokumentarfilmer
Filmer fra 2022
Norske dokumentarfilmer fra 2020-årene
Dokumentarfilmer om sport
TV-program med vinnere av Gullrutens fagpris